Өфө ҡалаһы ҡала округы муниципаль автономиялы белем  биреү учреждениеһы “111-се Гимназия”

Рәссамдарҙың картиналары аша уҡыусыларҙың телмәрҙәрен үҫтереү

Үткәрҙе: Насырова Наилә Яхъя ҡыҙы

Өфө-2018, 3 октябрь
Хәйерле көн, хөрмәтле коллегалар!


Һеҙҙең бөтәгеҙҙе лә яңы уҡыу йылы менән ҡотлайым. Ижади уңыштар, түҙемлек, ныҡлы һаулыҡ, ғаилә именлеге, башҡорт телен өйрәнергә теләүсе күп уҡыусылар һәм юғары эш хаҡы теләйем! 

Тау менән тау осрашмай

Халыҡ менән халыҡ осраша.

Мәктәп менән мәктәп осрашмай
Уҡытыусылар менән уҡытыусылар осраша!

Оҫталыҡ класында!

 Минең оҫталыҡ класыма рәхим итегеҙ, хөрмәтле коллегалар! Ваҡыт табып килгәнегеҙгә ҙур рәхмәт! Һеҙ килгәнгә ҡояш та (таҡтала ҡояш һүрәте) йылмайып, нурҙарын сәсеп тора.


Үҙем тураһында ҡыҫҡаса ғына әйтеп китмәксемен. Мин Насырова Наилә Яхъя ҡыҙы был гимназияла 17 йыл эшләйем, педагогик эш стажым 25 йыл.  Бөрйән районы Иҫке Собханғол ауылында тыуып үҫтем. БДПИның филология факультетын тамамланым. Икенсе юғары белемем рус теле буйынса, өсөнсөһө-логопед. Үҙемдең профессиямды ла , уҡыусыларымды ла яратам. Минең исемем ғәрәп  теленән ингән “ата-әсәгә бүләк” тигәнде аңлата.

Хөрмәтле коллегалар, әйҙәгеҙ үҙегеҙ менән дә таныштырып китегеҙ.  Исемдәре А…(Б, Г)хәрефенә башланған уҡытыусылар бер ярым түңәрәккә торалар. Һөйләп бөткән уҡытыусының һүрәт-бармаҡтары башҡаларҙы сәләмләй. (күрһәтәм).  Исем, шәрифегеҙҙе(мәғәнәһен), ниндәй мәктәп-райондан, нисә йыл эшләүегеҙ тураһында һөйләп китегеҙ. Һеҙгә бирелгән һүрәт-бармаҡтарға исем-фамилияғыҙҙы, мәктәбегеҙҙе яҙыуығыҙ һорала. 
Тауыҡ һанай себештәрен

Йомро бәләкәстәрен

А-ға  …, Б-ға….

Бөтәһе бергә-…
(таҡтаға беркетәм А, Б, В...һ.б. айырым-айырым) 
Оҫталыҡ класы аҙағында, 9-сы дәрестә, ошо һүрәт-бармаҡтар менән уйын ойошторасаҡбыҙ. Ә ниндәй уйын икәне әлегә сер.

Танышыуыбыҙға бик шатбыҙ!


Ҡыҫҡаса ғына үҙемдең эш һөҙөмтәләренә туҡталып китәм. (слайд)
Эшләү дәүерендә миңә тырыш, яуаплы уҡыусылар тура килеп торҙо. (слайд)Бигерәк тә тик “4” һәм “5” билдәләренә уҡыған балалар. (слайд)Мәҫәлән, 2017 уҡыу йылында Мәскәүҙә үткән  Рәсәй Федерацияһы республикаларының дәүләт телдәре буйынса I Бөтә Рәсәй олимпиадаһында ҡатнашып уҡыусым 10 класс уҡыусыһы Панчихина Алиса призер булды. Олимпиаданы асыу тантанаһы Совет Федерацияһында үтте. (слайд) Ә быйыл II Бөтә Рәсәй олимпиадаһы Татарстандың Ҡазан ҡалаһында үтте.  Олимпиаданы  Рәсәй Федерацияһы Мәғариф һәм фән министрлығы, Ҡазан федераль университеты ойошторҙо. (слайд) Уҡыусым, 11 класс уҡыусыһы, Якупова Влада еңеүсе булды. Һайлап алыу этабында Рәсәй буйынса 6 меңгә яҡын кеше ҡатнашты.  (слайд)Финалға 10, 11-се кластарҙан 50-гә  яҡын  уҡыусы  үтте. Адыгея, Башҡортостан, Ингушетия, Ҡабардин-Балҡар, Ҡалмыҡ,  Карелия, Коми, Ҡырым, Марий-Эл, Мордовия, Саха (Якутия), Татарстан, Тыва, Удмуртия, Хакасия, Сыуаш республикаларынан еңеүселәр ҡатнашты.

Ҡазанда Башҡортостандан региональ этапта еңгән һәм призлы урындар алған 4 уҡыусы  ҡатнашты. (слайд)Олимпиадала уҡыусылар 3 этаптан торған һынау тоттолар: 

1) тәҡдим ителгән темаға рус телендә эссе яҙыу; 2) рус телендә тыуған ер тураһында презентацияны яҡлау; 3) шиғырҙы  яттан һөйләү(республиканың дәүләт телдәрендә). (слайд)

Тимәк, Рәсәй кимәлендә ҡатнашҡанда, башҡорт теле менән рәтттән рус телен дә яҡшы белергә кәрәк. (слайд)

Ә хәҙер оҫтадыҡ класымдың программаһы менән ҡыҫҡаса таныштырып китәм.
Оҫталыҡ класы  программаһының темаһы: “Башҡорт теле һәм әҙәбиәте дәрестәрендә картиналарҙы һүрәтләү аша  телмәр үҫтереү”(слайд)
Бөгөнгө заман уҡытыусыһы йәш быуынды тәрбиәләүҙә, уңышлы юлдар эҙләй,  тикшеренеүҙәр алып бара. Балаларҙа гүзәллек тойғоһон үҫтереү, эстетик зауыҡ тәрбиәләү менән бер рәттән телмәрҙәрен  үҫтереү, байытыу-уҡытыусының бурысы.  Эҙләнеүсе –педагог булараҡ, “Картина буйынса инша яҙыу” темаһы өҫтөндә 3 йыл эшләнем. Был тема бик актуаль, сөнки картина буйынса эш процесында уҡыусыларҙың логик фекерләүе, ижади хыялы үҫә һәм балалар картинаны уҡырға, артабан фекерҙәрен үҙаллы һөйләргә һәм яҙырға өйрәнәләр. Мәҡәл, әйтемдәр, фразеологик берәмектәрҙе урынлы файҙалана белеүгә етди иғтибар бирелә.
Хөрмәтле коллегалар, һеҙҙе оҫталыҡ класының программаһы менән таныштырып китәм.(слайд)
Хөрмәтле коллегалар, башҡорт телен дәүләт теле булараҡ өйрәнеүселәргә тәҡдим ителгән дәреслектәрҙә ниндәй картиналар буйынса эштәр бар? 5 кластан башлайыҡ. (уҡытыусыларҙың яуаптары)
Ә хәҙер хөрмәтле коллегалар, “Китап” нәшриәте тәҡдим иткән  электрон дәреслектәрҙән  кластарға  индерелгән картиналарға байҡау яһайыҡ. (слайд)

	5 кл гос
	В.Э.Меос “З.Исмәғилевтең тыуған яҡтары.Сермән”(67 б)

Р.Нурмөхәмәтов “Эштән һуң” (135 б)

	6 кл гос
	В.Э.Меос “Тауҙарҙа томан. Белорет районы” (23 б)

О.Богаевская “Ҡунаҡтар”(“Тыуған көн”) (50 б)

И.И.Шишкин “Ҡарағай урманындағы иртә” (71 б)

Б.Домашников “Май.Ҡайынлыҡ” (93 б)

А.Тюлькин “Өфө янындағы шихандар(109 б)

	7 кл гос
	Ә.Арыҫланов “Л.Толстой башҡорт далаларында” (39 б)

Т.Яблонская “Иртә” (50 б)

В.Меос “Ярҙамсы”(66 б)

Ф.Исмәғилев “Йылға буйында” (75 б)

	8 кл(гос)


	В.Э.Меос “Шығайҙағы ҡайындар” (15б)

В.Э.Меос “Ауылда ҡыш” (47 б)

А.А.Кузнецов “Салауаттан һорау алыу” (86 б)

Р.Нурмөхәмәтов “Ағиҙел башында төш мәле” (96 б)

	9 кл(гос)
	В.Э.Меос “Октябрь. Ҡоштар китә” (66 б)

Р.Нурмөхәмәтов “Чехов Башҡортостанда” (67б)

Ф.Кащеев “Башҡорт ҡымыҙы” (82 б)

У.Мөхәмәтшин “Ғаилә. Һабантуй” (83 б)


Һеҙ ошо тәҡдимдәргә нисек ҡарайһығыҙ?Нимәләр үҙгәртер инегеҙ?

Хөрмәтле коллегалар, бөтәгеҙҙе лә яҡынлашып килгән байрам-уҡытыусылар көнө менән ҡотлайым. Эшегеҙҙә уңыш, бәхет, шатлыҡ теләйем. Бөтәбеҙгә лә Япониялағы кеүек хөрмәт һәм ҡәҙер булыуын теләйем. Уҡытыусылар өсөн айырым льготалы магазиндар, бөтә төр транспортҡа ла  сиратһыҙ билеттар, метрола айырым урындар һ. б теләйем. Беҙҙеү өсөн дә көн һайын байрам кеүек булһын көндәребеҙ. Ә хәҙер күңел асып алайыҡ. Башҡортса флешмобҡа саҡырам.
Рефлексия. 

Өйгә эш. Дәреслектәргә ниндәй картиналарҙы тәҡдим итер  инегеҙ(һәр класҡа).Рус, татар  теле дәреслектәренә байҡау яһап сағыштырыу. Уҡытыусыларға арналған картиналар бармы?(Фазылов Х.С. “Халыҡ уҡытыусыһы”) Уй-фекерҙәрҙе тупларға. Рәссам тураһында мәғлүмәт кәрәкме?Дәреслектәге рәссамдарҙың, картиналары исемдәрен ҡулланып бәләкәй хикәйә, әкиәт, шиғыр, таҡмаҡ, репортаж  һ. б.яҙып килергә.  
Анкета тултырыу.Фотоға төшөү.
